Stéphanie Weydert

D'Stéphanie Weydert, gebuer den 30. Abrëll 1984 an der Stad LëtzebuergFiche op paperjam.lu (gekuckt 2022-09-17)., ass eng lëtzebuergesch Politikerin (CSV).

D'Stéphanie Weydert huet Droit studéiert an dëse Studium mat jee engem Master op der Universitéit Aix-Marseille III, der Universitéit Paris II Panthéon-Assas an dem King's College London ofgeschloss. Si ass zanter 2011 um Lëtzebuerger Barreau ageschriwwen a vu Beruff Wirtschaftsaffekotin.

Si gouf bei de Gemengewalen am Oktober 2017 an de Gemengerot vun der nei fusionéierter Gemeng Rouspert-Mompech gewielt, wou si Éischt Schäffin gouf. Nom Récktrëtt vum Romain Osweiler"Bürgermeister Romain Osweiler tritt zurück." wort.lu, 18.05.2022. gouf si am September 2022 als nei Buergermeeschtesch vereedegt."Bürgermeisterin Stéphanie Weydert im Interview: 'Die Fusion ist in manchen Köpfen noch nicht angekommen'." wort.lu, 17.09.2022. No de Gemengewale vum 11. Juni 2023 gouf si an där Funktioun confirméiert.

Bei de Chamberwale vum 8. Oktober 2023, fir déi si kandidéiert huet, gouf si net direkt gewielt, ass dunn awer den 21. November an d'Chamber nogeréckelt.

Si war ausserdeem, vu Mäerz 2022 bis März 2024, zesumme mam Christophe Hansen, Generalsekretärin vun der CSV."Congrès du CSV: Large soutien pour Elisabeth Margue et Stéphanie Weydert." wort.lu, 27.03.2022.

 Um Spaweck 

 D'Stéphanie Weydert vun der CSV am Portrait, rtl.lu, 24.11.2023

Kategorie:Lëtzebuergesch Buergermeeschteren
Kategorie:Lëtzebuergesch Affekoten
Kategorie:Gebuer 1984
Kategorie:Buergermeeschtere vu Rouspert-Mompech
Kategorie:Lëtzebuergesch Deputéiert